లోబోటోమి
ఫ్రీమాన్ మొదటి ట్రాన్సార్బిటల్ లోబోటోమిని ఒక బ్రతికి ఉన్న రోగి పైన 1946లో చేసాడు. దాని సరళత్వం ఇది వరకటి జటిలమైన ప్రక్రియకు అవసరమయ్యే శస్త్రచికిత్సకు సంబంధించిన సౌలభ్యాలు లేని పిచ్చి ఆసుపత్రులలో కూడా ఈ రకమైన శస్త్రచికిత్సను చేయగలిగే అవకాశాన్ని సూచించింది (ఎక్కడయితే సాంప్రదాయికమైన అనస్థీషియా అందుబాటులో లేదో, అక్కడ రోగిని అపస్మారక స్థితిలోనిని తీసుకువెళ్ళడానికి ఎలెక్ట్రోకన్వల్సివ్ చికిత్సని ఉపయోగించాలని ఫ్రీమాన్ సూచించడం). 1947లో, ఫ్రీమాన్ మరియు వాట్స్ యొక్క భాగస్వామ్యం అంతమయ్యింది ఎందుకంటే ఫ్రీమాన్ లోబోటోమిని ఒక శస్త్రచికిత్స స్థాయి నుండి సరళమైన "కార్యాలయపు" ప్రక్రియగా మార్పు చేయడం వాట్స్‌కు గిట్టలేదు. 1940 నుండి 1944 మధ్యకాలంలో, యునైటెడ్ స్టేట్స్‌లో 684 లోబోటోమి శస్త్రచికిత్సలు నిర్వహించబడ్డాయి. కానీ, ఫ్రీమాన్ మరియు వాట్స్ ద్వారా ఈ సాంకేతిక పద్ధతి యొక్క ఉద్వేగపూరితమైన ప్రచారాభ్యున్నతి వల్ల, ఆ సంఖ్యలు దశాబ్దం పూర్తయ్యేసరికి చాలా పదునుగా హెచ్చయినాయి. 1949లో, అంటే USలో లోబోటోమి శస్త్రచికిత్సలు తారాస్థాయి చేరుకున్న సంవత్సరంలో 5,074 ప్రక్రియలు చేపట్టడం జరిగింది, 1951వ సంవత్సరానికి USలో 18,608 మందికి లోబోటోమి శస్త్రచికిత్స చేయడం జరిగింది.
రోబోటిక్ శస్త్రచికిత్స
రోబోట్-సహాయక శస్త్రచికిత్స అనేది శస్త్రచికిత్సలలో తప్పనిసరిగా వచ్చే ఇబ్బందులను అధిగమించడానికి అభివృద్ధి పరచబడింది. శస్త్రచికిత్స చేసే వైద్యుడు పరికరములను సూటిగా వాడకుండా రోబోట్ కు ఉన్న వేరు వేరు చేతులకు అనుసంధానించి ఉన్న పరికరములను ఒక కంప్యూటర్ కన్సోల్ ద్వారా వాడుకుంటాడు. ఈ కంప్యూటర్, సర్జన్ యొక్క కదలికలను రోబోట్ కు అర్ధం అయ్యేలా మారుస్తుంది, అవి అప్పుడు రోబోట్ ద్వారా రోగిపై జరుపబడతాయి. రోబోటిక్ వ్యవస్థ యొక్క వేరే సహజ లక్షణములలో ఒక కలిసికట్టుగా కంపనము, వడపోతల పరికరము మరియు కదలికల క్రమమును కనిపెట్టగల శక్తి (మాస్టర్ కన్సోల్ వద్ద వచ్చే కదలిక స్థాయి మరియు రోబోట్ తో కలపబడిన పరికరముల లోపలి కదలికల మధ్య నిష్పత్తిని మార్చుకోగలగడము) వంటివి ఉంటాయి. రోగికి శస్త్రచికిత్స జరిగే గదిలోనే కన్సోల్ కూడా ఉంటుంది, కానీ శస్త్రచికిత్స జరిగే ప్రదేశానికి దాని యంత్ర భాగములు దూరముగా ఉంటాయి. రోగికి శస్త్రచికిత్స జరిగేటప్పుడు వైద్యుడు అక్కడే ఉండవలసిన అవసరము లేదు కాబట్టి, వైద్యులు రోగులకు వేరే చోటి నుంచి కూడా శస్త్రచికిత్స చేయడానికి వీలు కుదురుతుంది. రోబోట్ లు ఒక మానవ వైద్యుడు అక్కడ ఉండవలసిన అవసరము కూడా లేకుండానే శస్త్రచికిత్స చేయగలుగుతాయి.